Toimintapolitiikan analysointi ja siitä raportoiminen

Keskus julkaisi raportin Trends in VET policy in Europe 2010-12: Progress towards the Bruges Communiqué, joka esiteltiin ammatillisesta koulutuksesta vastaaville johtaville virkamiehille Kyproksella. Keskus tarjosi ajantasaista tietoa ammatillisen koulutuksen järjestelmistä sekä uutisia aloitteista ja toimintapolitiikan muutoksista jäsenvaltioissa. Useissa kuukausittaisissa tilastotiedotteissa (Statistics of the month) annettiin tietoja eri puolilta Eurooppaa ja keskityttiin arvioimaan kriisin vaikutuksia. Keskus muutti työnsä painopistettä Euroopan komission pyydettyä siltä EU-ohjausjaksoa varten järjestelmällistä maakohtaista analyysiä ammatillisen koulutuksen muutoksista: keskus laati kustakin maasta Spotlights on VET -esitteen. Keskus laati ammatillisesta koulutuksesta vastaavien johtavien virkamiesten kokouksiin, jotka järjestettiin Tanskan ja Kyproksen puheenjohtajuuskaudella, yleiskatsauksen ammatillisen koulutuksen toimijoiden ja yritysten välisen yhteistyön kehityksestä sekä katsauksen Permeable education and training systems: reducing barriers and increasing opportunity.

Yhteiset eurooppalaiset välineet, tutkinnot ja ammattipätevyys

Keskus koordinoi EQF:n (eurooppalainen tutkintojen viitekehys) neuvonantajaryhmää yhdessä Euroopan komission kanssa ja oli mukana laatimassa 23:a taustaselvitystä toimintapolitiikasta käytyjen keskustelujen tietopohjaksi. Kyproksella järjestettyä ammatillisesta koulutuksesta vastaavien johtavien virkamiesten kokousta varten laadittiin katsaus Qualifications frameworks in Europe: an instrument for transparency and change. Siinä esitettiin yhteenveto kansallisen tutkintojen viitekehyksen muutoksia käsittelevästä keskuksen neljännestä vuotuisesta kertomuksesta. Lisäksi keskus analysoi raportit, joissa 10 maata kuvailee, kuinka niiden kansalliset tutkinnot suhteutuvat eurooppalaiseen tutkintojen viitekehykseen. Ammatillisen koulutuksen opintosuoritusten eurooppalaista siirtojärjestelmää (ECVET) koskevan kolmannen seurantakertomuksen tulokset esitettiin ammatillisesta koulutuksesta vastaavien johtavien virkamiesten kokouksessa. Ammatillisen koulutuksen laadunvarmistuksen eurooppalaista viitekehystä (EQAVET) tuettiin edelleen. Keskuksen hallinnoima internetsivusto Europass on saanut yhä lisää käyttäjiä EU:n nuorison keskuudessa. Sivuston avaamisenjälkeen sille on kirjautunut lähes 60 miljoonaa käyntiä (2012: 14,8 miljoonaa; 2011: 12,9 miljoonaa käyntiä) ja käyttäjät ovat laatineet 25 miljoonaa sähköistä ansioluetteloa (2012: 8,3 miljoonaa; 2011: 5,8 miljoonaa ansioluetteloa). Julkaistiin tutkimus Curriculum reform in Europe: the impact of learning outcomes, josta keskusteltiin kansainvälisessä seminaarissa. Kaudella 2011/2012 keskus koordinoi 215 opintovierailua yhteensä 2 448 asiantuntijalle 33 maasta. Vaikuttavuustutkimuksia koskeva tyytyväisyysaste oli korkea (96 %).

Aikuiskoulutus ja siirtymät

Julkaistiin seminaaria varten tutkimus Adult learning in the workplace: skill development to promote innovation in enterprises. Keskus osallistui aktiivisen ikääntymisen eurooppalaiseen teemavuoteen järjestämällä koulutuksen ja kulttuurin pääosaston One Step Up in later life -konferenssin yhteydessä seminaarin, jossa käsiteltiin työllistyvyyden ylläpitämistä koulutuksen avulla. Keskus julkaisi myös raportin Working and ageing – the benefits of investing in an ageing workforce. Kolmessa julkaisussa keskityttiin rahoitukseen ja muihin täydennyskoulutuksen (CVET) kannustimiin. Keskus pyrki edistämään nuorten osallistumista työmarkkinoille ja osallistui Saksan aloitteesta järjestettyyn tapahtumaan, jossa tehtiin yhteistyösopimuksia useiden maiden kanssa eurooppalaisen oppisopimusyhteenliittymän yhteydessä. Tällöin hyödynnettiin myös raportissa From education to working life – The labour market outcomes of VET esitettyä aineistoa.

Taitojen analysointi

Keskus laati katsauksen Europe’s skill challenge – Lagging skill demand increases risks of skill mismatch, jossa esitetään uusimmat ennakkoarviot ammattitaidon kysynnästä ja tarjonnasta EU:ssa vuosina 2010–2020. Lisäksi se julkaisi selvityksen Future skills supply and demand in Europe – Forecast 2012. Keskus oli mukana EU:n osaamispanoraamassa ja laati kaksi julkaisua vihreästä osaamisesta. Komission raporttia Employment and Social Developments in Europe 2012 varten keskus laati luvun ammattitaidon tarjonnan ja kysynnän kohtaamattomuudesta. Raportista Skill mismatch: the role of the enterprise keskusteltiin eräässä seminaarissa. Keskus laati myös katsauksen, jonka otsikkona oli Preventing skill obsolescence. Keskus antoi asiantuntija-apua Thessalonikin kaupungille, joka teki aloitteen tulevaisuudessa tarvittavien taitojen ennakoimiseen tarkoitetun alueellisen seurantavälineen kehittämisestä.

Keskuksen toiminnan vaikutus

Keskeiset tulosindikaattorit osoittavat, että keskuksen toiminnan vaikutus oli suuri: mainintoja oli 169:ssä EU:n ja 68 kansainvälisessä toimintapoliittisessa asiakirjassa, joista osassa hyödynnettiin keskuksen työtä merkittävässä määrin; keskus osallistui 26 EU:n toimintapoliittisen asiakirjan laatimiseen sekä 158:aan puheenjohtajavaltion järjestämään ja muuhun EU-tason tapahtumaan; keskus järjesti 150 tapahtumaa; 120 julkaisua; kirjattiin 525 artikkelia, joissa käsitellään keskuksen työtä (+ 38 %); julkaisuja ladattiin 636 000 kertaa (+ 33 %); 415 mainintaa tieteellisessä kirjallisuudessa; näkyvyys sosiaalisessa mediassa kasvoi merkittävästi (+ 127 % Facebook; + 170 % Twitter). Kustannusten säästämiseksi hyödynnettiin aiempaa enemmän videokonferensseja ja rekrytointimenettelyihin kuuluvissa haastatteluissa käytettiin koeluontoisesti Skype-palvelua.

Lisätietoja löytyy sivustolta www.cedefop.europa.eu (vuosikertomus ja vuotuinen toimintakertomus vuodelta 2012).